సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మా తుజే సలామ్.. మేరీ కోమ్‌కు సైకత అభినందనలు
ముగ్గురు పిల్లలకు తల్లి.. కానీ ఆమె ఇప్పటికీ భారత బంగారు బాక్సర్. 35 ఏళ్ల వయసులోనూ రింగ్‌లోకి దిగి భారత్‌కు పతకాలు తెచ్చిపెడుతున్న ఆడ పులి మేరీ కోమ్.
Samayam Telugu | Updated:
Apr 14, 2018, 10:58PM IST
ముగ్గురు పిల్లలకు తల్లి.. కానీ ఆమె ఇప్పటికీ భారత బంగారు బాక్సర్. 35 ఏళ్ల వయసులోనూ రింగ్‌లోకి దిగి భారత్‌కు పతకాలు తెచ్చిపెడుతున్న ఆడ పులి మేరీ కోమ్. తాజాగా ఆస్ట్రేలియాలోని గోల్డ్ కోస్ట్‌లో జరుగుతున్న కామన్వెల్త్ గేమ్స్‌లోనూ భారత్‌కు పసిడి పతకాన్ని అందించింది. అంతేకాకుండా కామన్వెల్త్ క్రీడల్లో తొలి బంగారు పతకాన్ని తన ఖాతాలో వేసుకుంది. ఒలింపిక్ కాంస్య పతక విజేత అయిన మేరీ కోమ్.. తాజా కామన్వెల్త్ క్రీడల్లో 45-48 కేజీల విభాగంలో గోల్డ్ మెడల్ దక్కించుకుంది. దేశం గర్వపడే ఈ బాక్సర్‌ను చూసి అభిమానులు ‘మా తుజే సలామ్’ అంటున్నారు.
మేరీ కోమ్‌కు అభినందనలు తెలిపిన వారిలో ప్రముఖ సైకత శిల్పి సుదర్శన్ పట్నాయక్ కూడా ఉన్నారు. ఆయన తన శైలిలో సైకత శిల్పం ద్వారా అభినందనలు తెలిపారు. ఈ మేరకు శనివారం పూరీ తీరంలో మేరీ కోమ్ సైకత శిల్పాన్ని నిర్మించారు. గోల్డ్ మెడల్‌పై మేరీ కోమ్ ముఖ చిత్రాన్ని చెక్కి.. వెనుక భారత త్రివర్ణ పతాకాన్ని తీర్చిదిద్దారు. ఇక దానిపై ‘మా తుజే సలామ్.. కంగ్రాట్స్ మేరో కోమ్’ అని రాశారు.
Salute to the great mother @Mangtec winning Gold for India #GC2018Boxing #CWG2018. My SandArt with message… https://t.co/PlgcAN5ihn
&mdash; Sudarsan Pattnaik (@sudarsansand) 1523716479000
కాగా, శనివారం జరిగిన మహిళల బాక్సింగ్ ఫైనల్లో ఐర్లాండ్‌కు చెందిన క్రిస్టినా ఓ హరాను 5-0 తేడాతో మేరీ కోమ్ ఓడించింది. మేరీ దూకుడుకు ప్రత్యర్థి ఏ దశలోనూ గట్టి పోటీ ఇవ్వలేకపోయింది. భారీ పంచ్‌లతో ప్రత్యర్థిపై మేరీ విరుచుకుపడింది. రెండవ రౌండ్‌లోపే బౌట్‌పై పూర్తి పట్టు సాధించింది. ఇక ఆ తర్వాత ప్రత్యర్థికి చుక్కలే కనిపించాయి. మేరీ కన్నా ఎక్కువ ఎత్తు ఉన్న ప్రత్యర్థి క్రిస్టినా ఆ అడ్వాంటేజ్‌ను వాడుకోలేకపోయింది. చాలా చాకచక్యంగా మేరీ తన పంచ్‌లతో ప్రత్యర్థిని ముప్పుతిప్పలపెట్టింది. భారత్‌కు పసిడి తెచ్చిపెట్టింది.